Mientres o breu reinato de Manuel II de Portugal, qui plegó en a cadiera reyal dimpués de l'atentato a on morioron Carlos I y o suyo hereu Loís Felipe de Braganza, o movimiento republicán se refirmó. O 3 d'octubre de 1910 esclató a revuelta republicana, que ya s'endevinava en o contexto d'a inestabilidat politica d'o país, y a victoria d'a revolución se debió en parti a la incapacidat d'o Gubierno ta reunir suficients tropas ta dominar a los dos-cientos revolucionarios, alto u baixo, que resistiban con as armas en a man. Con l'adhesión de bellos vaixiellos a la sublevación, o Gubierno rebló debant d'os republicans, que proclamoron a Primera Republica, exiliado-se asinas Manuel II en o Reino Unito.